
Môre is Mamma se verjaarsdag. Die klein hasie, Jimmy, en sy twee ouer boeties fluister vir mekaar in hul kamer.

“Kom ons dink,” sê die oudste boetie. “Mamma se geskenk moet baie spesiaal wees.” 

“Jimmy, jy het altyd goeie idees,” voeg die middelste boetie by. “Wat dink jy?”

“Uhm ...” Jimmy dink baie diep. Skielik roep hy uit: “Ek kan vir haar my gunsteling speelding gee - my trein!” Hy haal die trein uit die speelgoedkissie en wys dit vir sy boeties.

“Ek dink nie Mamma wil jou trein hê nie,” sê die oudste boetie. “Ons moet ‘n ander idee kry. Iets waarvan sy regtig sal hou.”

“Ons kan vir haar ‘n boek gee,” skree die middelste boetie opgewonde.

“’n Boek? Dit is die perfekte geskenk vir Mamma,” antwoord die oudste boetie.

“Ja, ons kan vir haar my gunsteling boek gee,” sê die middelste boetie terwyl hy na die boekrak toe stap.
“Maar Mamma hou van misterieverhale,” sê Jimmy hartseer, “en hierdie boek is vir kinders.”

“Jy is seker reg,” stem sy middelste boetie saam. “Wat gaan ons doen?”

Die drie hasie boeties sit en dink in stilte toe die oudste boetie uiteindelik sê:

“Daar is net een ding waaraan ek kan dink. Iets wat ons self kan maak, soos 'n kaartjie.”

“Ons kan miljoene en miljoene hartjies teken,” sê die middelste boetie.

“En vir Mamma vertel hoe lief ons haar het,” voeg die oudste boetie by.

Hulle raak almal baie opgewonde en spring aan die werk.

[image: image]

Drie hasies werk

